Iruñera helduko da Menditour\nIruñera helduko da Mendi Tour\nEgilea Erredakzioa|2019-03-21T13:59:37+02:00martxoa 21, 2019|\nHiriburu handia hartuko du datorren astean Mendi Tourrek, Bilbao Mendi Film Festivaleko pelikula onenak biltzen dituen mostra ibiltariak. Iruñean atondu dituzte emanaldiak, Golem Baiona aretoan, martxoaren 25etik 28ra.\nOro har, mendiko zinemagintza da abenduro Bilbon ospatzen den jaialdi tematikoaren ardatza, eta generoa abiapuntu hartuta, harekin erlazionatuta dauden gaiak jorratzen dituen film andana aurkezten dituzte urtero luzatzen duten deialdira: alpinismoa, eskalada, abentura, mendi kirolak, ekologia, ingurumena… 2017ko urtarriletik aurrera ekoitzitako lanak izan dira 2018ko edizioak jaso dituenak, eta horien artean arrakasta gehien izandakoak zabalduko ditu Mendi Tourrek. Modu honetara, jaialdira hurbiltzerik izan ez zuten zaleei gerturatuko diete film espezializatuak ikusteko aukera.\nGolem Baiona aretoan ospatuko da Mendi Tourra, eguneko bina saio eginaz. Antolatzaileek zabaldu dutenaren arabera, 2000 ikusletik gora bildu ziren aurreko edizioetan, eta horrek hauspotuta jarri dute aurtengoa indarrean. Golem plataforma digitalean egongo dira sarrerak eskuragarri, eta baita aretoko leihatilan ere. Sei euroko prezioa izango du bakoitzak, baina lau egunetarako abonua erosteko aukera izango da ere, 20 euroan.\nLau egunetan egingo dituzte saioak, martxoaren 25ean, 26an, 27an eta 28an, eta zortzi film proiektatuko dituzte orotara:\n2015eko urtarrilean, Tommy Caldwell eta Kevin Jorgesonek erronka itzelari egin zioten aurre: Yosemiteko Parke Nazionalean (Kalifornian) dagoen The Dawn Wall eskalatzea. Eskalaezina zirudien ia 1000 metroko hormatzarrari eutsi ziotenean, mundu osoaren arreta bereganatu zuten.\nTommy Caldwellentzat, ordea, The Dawn Wall eskalada huts bat baino askoz gehiago zen. Esperientzia gogorrak gainditu behar izan zituen haren bizitzan, eta lorpen hura bizitza osoan zehar jorratutako proiektuaren egikaritzea izan zen. Dedikazioaren muga obsesioarekin nahastera iritsi zen arte, Caldwell eta bere kide Jorgesonek sei urtez antolatu eta entrenatu zuten eskalatu beharreko bidea. Azken saiakeran, eta mundu osoa haien peskizan dagoela, muturreko erabakiak hartu beharko dituzte.\nWooo fikziozko sinbolizazio bat da, eremu berrietan esploratzeak eragiten duen zirrara eta dibertsioaren adiera bat. David Lama eskalatzaile eta alpinista ezagunak eta bere lagunek mendiak alde batera utzi eta surfa eta psicobloc-a egingo dituzte Eskozian. Film labur originala, dibertigarria eta psikodelikoa, Kepa Acero surflari ezaguna ere tarteko dela.\nItsua izan arren, Erik Weihenmayerrek beti aurre egin nahi izan die bere beldurrei. Kasu honetan, itota hiltzeak sortzen dion izuari. Hori dela eta, kayak bat hartu eta AEBetako Grand Canyon edo Arroila Handia zeharkatzea erabakiko du, erronka honetan lagun izango dituen beste taldekide batzuekin.\nEverest mendian, abenturaz harago, errealitate ekologiko eta gizatiar tragikoa ezkutatzen da. Hondamendia tontorrean bertan hasten da, itsasoaren gainetik 8.848 metroko altueran, eta Katmanduko zabortegi irekietaraino iristen da. Ez alferrik, planetako hiririk kutsatuenetako bat da Nepalekoa. Non datza alpinismoaren eta turismoaren arteko aldea? Zer ondorio ditu egoera horrek?\n2020ko Jokoetan eskalada kirol olinpiarra izango da, mugarri garrantzitsua kirol honetarako. Alabaina, ezustea izan zen jakitea domina lortzeko modalitate konbinatuetako bat Abiadura izango dela. Diziplina honek sekulako debozioa du Asian. 15 metroko horma bat sei segundo baino gutxiagoan eskalatzeko gai dira Abiaduraren deabruak.\n2017an, 9c zailtasuneko Silence bidea eskalatu zuen Norvegian Adam Ondrak. Gradu horretako lehena eta, oraingoz, bakarra munduan. Hura egin ostetik, bere urratsei jarraituko diegu Txekiar Errepublikako etxetik hasita eta Europan eta Ipar Amerikan barna: nola ari den entrenatzeko metodo berritzaileak sortzen eta baliatzen, punta-puntako zer bide eta eskalada burutu dituen, edota 9a+ bat flashean, lehen saiakeran, eskalatzeko lehena izan nahi horretan zer ahalegin egiten ari den. Hortaz, eskaladan giza ahalmena noraino irits daitekeen esploratzen ari da.


Lautik lau garaipen Goikoetxea eta Labakak | Oriamendi 2010\nOriamendi torneoaren jardunaldi berri bat jokatu da: Goikoetxea V.ak eta Labakak Mirubia eta Martirena 40-32 mendean hartu dituzte eta Urrutia II.ak eta Aizpuru III.ak Zaldua II.aren eta Larrañagaren aurka 30-40 irabazi dute.\nEmaitza hauekin, Goikoetxea V-Labaka dira sailkapeneko liderrak lau garaipen eta 16 punturekin. Urrutiak eta Aizpuruk hamabi puntu dituzte orain eta finalerdietara sailkatuta daude. Mirubiak eta Martirenak bi puntu lortu dituzte eta hamar dituzte; Zaldua II.ak eta Larrañagak, berriz, puntu negaiboa dute eta sailkatzeko aukerarik gabe daude.\nGoiketxeak eta Labakak serio jarraitzen dute eta, batez ere, oso erregularrak dira. Partida parekatu batean aurkariak baino indartsuago bukatu zuten eta une erabakigarrietan asmatu zuten. Goikotxea guztien gainetik nabarmendu zen eta 24-29 galtzen joan arren partidari buelta eman zioten eta 16-3ko partzialarekin lau puntuak eskuratu zituzten.\nBigarren partidan berdintasuna 15. tantora arte mantendu zen, hortik aurrera urdinak nagusi izan ziren. Aizpuruk min handia egin zuen sakearekin, tanto asko egin zituen eta partida erabaki zuen. Urrutiak eroso jokatu zuen eta hor gainditu zuen Zaldua II.a, tanto asko egiten asmatu ez zuena.


ORDIZIA, LGTBI GUNEA - ORDIZIAKO UDALA\n‘Ikaragarrizkoa litzateke hau Goierrin izango bagenu ezta??’\nOrdiziako Udaleko Berdintasun saila eta Goierriko Zubia, LGTBI kolektiboaren eskubideen defentsan lanean ari den taldea, Ordizian kolektiboaren banderaren koloreekin margotuta prestatu den oinezko-bidea erakusteko elkartu dira, argazkian ikus daitekeen moduan.\nGoierriko Zubiak bere facebooken Laudion horrela margotutako pasabidearen argazkia erakutsi zuen honako esaldiarekin: ‘Ikaragarrizkoa litzateke hau Goierrin izango bagenu ezta??’ Bi aldiz pentsatu gabe, Ordiziak hartu du lekukoa eta kokapena aztertu du baldintza teknikoak eta legediak eskatzen duena kontutan hartuz. Hala, aukeratutako puntua herriko bi eraikin historikoen arteko lotura da: Barretxe etxea eta Zabala Jauregia.\nHonekin batera, eta asteazken honetan ekainaren 28an, LGTBIren Harrotasun Nazioarteko eguna da eta Udalak ostegunean Osoko bilkuran Gehituren, hau da, Euskadiko gay, lesbiana, transexual eta bisexualen elkartearen adierazpenarekin bat egingo du. Hemen dokumentua:\nAdierazpena GEHITU 28J_2017 Manifiesto (pdf)


Azken orduetan atzemandako 18 kasuetatik 17 Egogain egoitzan eman dira - Artikulua - Gipuzkoa ETORKIZUNA ORAIN\nAzken orduetan atzemandako 18 kasuetatik 17 Egogain egoitzan eman dira\nEgunero jasotzen ditugun elkartasun eta laguntza eskaintzak, partikularren, gizarte eragileen, erakundeen eta enpresen aldetik eskertu ditu Eider Mendoza foru bozeramaleak.\nEider Mendoza foru bozeramaileak Gipuzkoako egoitza sareko egoeraren berri eman du, 65 zentroz osatuta dagoena eta non 5.425 pertsona artatzen diren, eta zehaztu du, azken datuen arabera, sei lagun zendu direla, 18k eman dutela positibo eta hiru gehiagok gainditu dutela gaixotasuna. Alta jaso duten egoiliarrak bizi dira Beasaingo Arangoitin (1) eta Arrasateko Iturbiden (2); gaur arte, guztira, 31 adineko pertsonek jaso dute alta eta desgaitasuna duten 14k. Azken heriotzak eman diren egoitzan izan dira Iturbide (Arrasate), Arangoiti (Beasain), Berra (Donostia), Egogain (Eibar), San Andres (Eibar) eta Santa Ana (Zarautz).\nBozeramaileak adierazi du, azken orduetan atzemandako 18 kasuetatik 17 Egogain egoitzan eman direla eta asintomatikoak direla, eta Oskaidetzak egoiliarrak guztiei test bikoitzak egin ondoren (test azkarrak eta PCR) hauteman direla. Azken orduetan kasu bat gehiago eman da San Andres egoitzan. Guztira, Gipuzkoako adineko pertsonen egoitzetan Covid-19n positibo emandako 117 lagun hil dira, 314 kasu positibo daude eta 31 sendatu dira dagoeneko. 16 izaten jarraitzen dute positiboren bat izan duten egoitzak, 38 lagun Donostiako Gurutze Gorriaren zentrora eraman dira eta 37 ospitaleratuta daude.\nBozeramaileak azaldu du “egunero iristen zaizkigula mezuak eta eskaintzak partikularren, erakunde sozialen, instituzio publikoen eta enpresen aldetik, guztiak laguntzeko eta lankidetzarako prest. Gipuzkoako Foru Aldunditik biziki eskertzen ditugu elkartasun keinu guztiak, eta bizi ditugun une konplikatu hauetan benetan ongietorriak dira”. Eider Mendozak esker ona zabaldu die egoitza baliabideetako erabiltzaileen senitartekoei, baita ekipo profesionalei eta osasun langileei ere, zeinak “egunero ari diren lanean eta borrokan” birusaren hedapena gelditzeko; eta gaineratu du “elkarlana izango dela egoera hau arrakastaz gainditzeko giltzarria”.


Hainbat tresna ekonomia zirkularra sustatzeko eraikuntzan eta altzarietan - SPRI\nHainbat tresna ekonomia zirkularra sustatzeko eraikuntzan eta altzarietan\nKatch-e proiektu europarrak prestakuntza-moduluak garatzen ditu, eta modulu horiek modu irekian argitaratuko dira.\nMaila globalean produkzio-eredua prozesu linealetan oinarritzen da: hartu-egin-erabili-bota. Baina frogatuta dago funtzionatzeko modu hori ez dela sostengarria, batik bat kontuan hartzen badugu datozen 30 urteetan 3.000 milioi kontsumitzaile berri sartuko direla nazioarteko merkatuan, Munduko Ekonomi Foroak emandako datuen arabera. Eszenatoki horretan, badirudi ekonomia zirkularra alternatiba sostengarria dela balioa sortu eta aldi berean planetan dugun inpaktua murrizteko.\nKatch-e proiektu europarraren helburua da ekonomia zirkularrean oinarritutako produktu eta zerbitzu berrien sorkuntza sustatzea, prestakuntza-edukiak garatuz. Ekimena bi sektore zehatzetara zuzentzen da, eraikuntzara eta altzarietara, Europar Batasunak lehentasunezkotzat hartu baititu, bai duten pisu ekonomikoagatik eta bai materialak modu intentsiboan kontsumitzen dituztelako. Ekimen horretan parte hartzen du Prospektiker enpresak, Espainia, Portugal, Austria eta Danimarkako beste 10 bazkiderekin batera.\n“Ekonomia zirkularrak sektore horietan duen potentziala ez da bakarrik mugatzen hondakinak murriztera” azaldu du Prospektiker-eko ikertzaile Oihana Hernáezek “posible da diseinu zirkular, iraunkortasun, birmanufaktura eta antzeko estrategiak aplikatzea produktuen bizi ziklo osoan… oraindik asko dago egiteko”. Katch-e proiektuaren helburua da ekonomia zirkularraren arloko gaitasun eta trebeziak sustatzea, eta lantaldea eduki teorikoak eta tresna praktikoak garatzen ari da horretarako.\nGuztira, zortzi ikaskuntza-modulu eta zazpi tresna argitaratuko dira, ingurune errealetan inplementatu ahal izateko. “Asmoa da modulu horiek erabiltzea unibertsitateetan zein enpresetan” adierazi du Oihana Hernáezek, “halere, eduki guztiak eskuragarri egongo dira onlineko ezagutzen plataforma ireki batean”. Lantaldeak MOOC bat ere garatuko du, prestakuntza materialen bertsio laburtu bat.\nKatch-e proiektuak 3 urteko iraupena du eta 2019ko abenduan amaituko da. Europako Batzordeak finantzatzen du Erasmus+ programaren bitartez, eta ikerketa-zentroek, unibertsitateek eta enpresek parte hartzen dute. Eskualde bakoitzean eragile-sare bat sortu da, zeinetara biltzen diren eraikuntzarekin lotutako erakunde eta enpresak nahiz ekonomia zirkularraren arloan lan egiten duten antolakundeak. Euskadin sare horren barruan daude, besteak beste, Ihobe, Orkestra, Mondragon Unibertsitatea, Azaro Fundazioa eta Circular Hub Donostia.


65 milioi £ Europar Batasuneko campuseko Europako Inbertsio Bankuak - EBko erreportaria\n£ 65 milioi Europako Inbertsio Bankuak Mendebaldeko campus aldeko apustua\nAbuztua 14, 2013\nEuropako Inbertsio Bankuak (EIB) adostu du GBP 65m eskaintzeko eraikin berria akademikoa eta ikasleen egoitzak, baita programa esanguratsua irakaskuntza eta ikerketa-instalazioak birgaitzeko Bath Unibertsitateko finantzatzeko. Epe luzerako mailegu hau Europako epe luzerako mailegu erakunde by UK goi-hezkuntzako lehen laguntza streamlined mailegu programa berri bat burutu nahi mailegu hobetzeko sektoreari pean adierazten du.\nBEIren maileguak unibertsitateko kapital inbertsio programa lagunduko du Bath-eko Unibertsitateko campusa gehiago garatzeko eta lehendik dauden eraikinak birgaitzeko. Ekimenak irakaskuntza eta ikasleen egoitza eraikin berrietan inbertsioak egitea ahalbidetuko du, eta helburu orokorra izango du gunean ikerketa eta irakaskuntza instalazioen kalitatea zabaltzea eta hobetzea.\n"Batheko Unibertsitateko campuseko inbertsio berri garrantzitsuak etorkizuneko ikasleen belaunaldiei mesede egingo die eta hezkuntza eta ikerketa hobetuko ditu. Europako Inbertsio Bankua pozik agertu da inbertsio programa honi eta ekimen enblematiko hau erreferente gisa ikusten du Erresuma Batuko goi mailako hezkuntza erakundeei mailegu gehiago errazteko. Proiektu honek Erresuma Batuko unibertsitateetan epe luzerako inbertsioarekin eta hezkuntza azpiegiturak garatzen laguntzen du Erresuma Batuan eta Europan zehar ". esan du Jonathan Taylor BEIko presidenteordeak.\nDiputatu errektoreordea Kevin Edge esan zuen: "Gure etengabeko gaitasuna ikasle distiratsuena eta Erosketa eta gure Unibertsitateko langile batzuk erakartzeko esan nahi etorkizunean aurre egin ahal izango dugu konfiantza handiarekin. Etorkizunari duten gure campus inbertitzeko etengabeko ari gara da. Gure helburua da areagotzen ikasle aipagarria esperientzia eta kalitate goreneko ikerketa emateko dugun gaitasuna. "\nEraikin berriak ari dira unibertsitatearen esparru atxiki aholkulariek eta arkitektonikoa bi hitzorduak nagusien bidez diseinatzen ari da EBko EBAO prozesua bertan ari bukatu hurbil bitartez egin. Diseinuak Energy Performance ziurtagiria (EPC) B gutxienez eta A helburu proiektu berriak eta birmoldatzeko gisa behar dira, bizitza osoan kosteak murriztuz arreta batekin.\nEraikuntza lanak aurten hasi ziren programa nagusian eta 2016 amaieran bukatu behar da. 1,600 pertsona baino gehiagok erabiliko du eraikuntza lanetan.\nEIBk Erresuma Batuko unibertsitate eta goi mailako hezkuntza erakundeentzako epe luzerako inbertsio beharrizanak aintzatesten ditu eta datozen urteetan zehar £ 200 milioi euro emango litzaieke sektorerako finantzaketa berrietan. Bainuaren Unibertsitatearentzako laguntza berria lehen mailakoa da, eta unibertsitate-unibertsitateetan inbertsioa babesten duten mailegu-programen errendimendu berriaren pean.\nAzken bost urteotan, Europako Inbertsio Bankuak eman ditu £ 1.5 milioi hezkuntza UK inbertsioa da. 2008 2013 eta Between Europako Inbertsio Bankuak emandako maileguak merezi £ baino gehiago 17 milioi hezkuntza proiektu 201 Europan zehar.\nHego-mendebaldetik berriki finantzatu EIB by Beste proiektuen artean Southmead Ospitaleko Bristol, inbertsio South West Ura, konbinatua Bero eta Power Devon planta bat eta hiri-arteko rolling stock berria First Great Western ibilbideetan arabera.\nGai erlazionatuak:EIBEnergia Performance agiriaEPCEuropako Inbertsio BankuaJonathan TaylorKevin EdgeBainu Unibertsitatea\nMaiatza-Ekaina 2013: Industri produkzio-up% 0.7 eurogunean ere, 0.9% arabera EU27 hasi\nEuropar Batasuneko finantzaketa tresna berria, 150 milioi euro artekoa, adimen artifizialeko Europako enpresei laguntzeko\nMadrilgo udalerria pertsona zaurientzako zerbitzuak hobetzeari buruz


Eskubideen arloa : Fedeafes 25 años\nInicio»Jarduera arloak»Eskubideen arloa\nFedeafesen jarduera bat dator bizi-kalitatearen ereduarekin. Ekintza guztien muinean buru gaixotasuna duten pertsonak jartzen dira, euren jabekuntza bultzatzeko eta gizartean aniztasuna onar dadin lortzeko.\nBuru gaixotasuna duten pertsonak eta senideak sendotzeko, Fedeafesek beraien eskubideak defendatzen ditu, batez ere hiru bitartekori esker: instituzioetako ordezkaritza; buru osasun arazoak dituzten pertsonekin zerikusia duten egungo gaiak lantzen eta jarreraren bat hartzea proposatzen duten lan taldeak edo batzorde teknikoak; eta zerbitzu juridikoa, buru gaixotasuna duten pertsonen eta senideen eskubideak modu pertsonalizatuan defenditzen baitira.\nFedeafes, buru gaixotasuna duten pertsonen eta senideen duintasunaren eta eskubideen alde


2008ko ekainean industriako prezioek %1,0ko hazkundea izan dute\nHomeGaiakIndustria-prezioen indizea (IPRI)Prentsa Oharrak 2008ko ekainean industriako...\n2008-07-22ko prentsa oharra\nINDUSTRIAKO PREZIOEN INDIZEA (IPRI), 2008KO EKAINA\nIndustriako prezioen urte arteko igoera (2007ko ekaina eta 2008ko ekaina alderatuta) %8,0koa izan da.\nEUSTATen datuen arabera, Euskal Autonomia Erkidegoko industriako prezioek %1,0ko igoera izan dute 2008ko ekainean. Datu horien arabera, gainera, azken hamabi hilabeteetako industriako prezioen aldaketa jaso duen ekaineko urte arteko tasak %8,0ko hazkundea izan du.\n(*) 2008ko ekaineko urte arteko hazkundea\nSektore-azterketa zehatzenak erakutsi bezala 2008ko ekainean, eta aurreko hilabetearen aldean, hauexek izan dira, besteak beste, inflazio handiena izan duten arloak: “petrolioaren birfinketa” (%4,5), “metalurgia eta gai metalikoak” (%1,0), “papera, edizioa eta arte grafikoak” (%0,9), eta “elikagaien industria” (%0,9). Aitzitik, “larruaren eta oinetakoen industria” (-%1,4), “industria kimikoa” (-%0,3) eta “mineral metalikoak eta ez metalikoak” (-%0,1) sektoreen prezioek behera egin dute.\n2007ko ekainetik 2008ko ekainera arteko aldian, prezioen hazkunderik handienak ondoko adarretan eman dira: “petrolioaren birfinketa” (%41,6), “mineral metalikoak eta ez metalikoak” (%15,2), “energia elektrikoa, gasa eta ura” (%12,8), "elikagaien industria" (%7,2) eta "bestelako manufaktura-industriak" (%6,1). Ondoko sektoreek, ostera, prezioen beherapenak edo hazkunde txikiagoak izan dituzte: “larruaren eta oinetakoen industria” (%1,3), “garraio-materiala” (%1,5), “papera, edizioa eta arte grafikoak” (%1,5), “zuraren industria (%2,5) eta “makineria” (%2,5).\nXede ekonomikoaren araberako ondasunen sailkapenari jarraituz, sektore garrantzitsuenen prezioek ekainean izan duten bilakaerak gorako joera izan du ia guztietan: energiaren prezioak %2,8 gehitu dira, tarteko ondasunen prezioak %0,8, ekipamenduko ondasunen prezioak %0,4 eta kontsumo-ondasunenak, oro har, %0,4, izan ere, kontsumo-ondasun ez iraunkorrek %0,6ko igoera jasan dute eta kontsumo-ondasun iraunkorrek %0,2 egin dute behera.\nOndasun talde garrantzitsu hauen prezioen bilakaerek urtetik urtera ezberdintasun nabarmenak egon direla erakusten dute. Energiaren prezioak %28,7 gehitu dira, tarteko ondasunenak %4,1, ekipamenduko ondasunenak %2,7 eta kontsumo ondasunenak %4,9. Azken hauen artean, %5,8 igo dira kontsumo-ondasun ez iraunkorren prezioak eta %2,9 kontsumo-ondasun iraunkorren prezioak.


Norberarena den lekua okupatzen — dantzan.eus\nHemen zaude: Hasiera › Hemeroteka › Norberarena den lekua okupatzen\nNorberarena den lekua okupatzen\nEgun berezia izaten da Urrijena Iurretan. Aurtengoa, are gehiago, eta ez bakarrik ospakizun honegaz hasi zirenetik 25 urte bete direlako. Herriko dantzarien erakustaldi horretan, lehenengoz, andreek ere hartuko dute parte. Urriko lehen domekan ospatzen dute alardea. Aurtengoa etzi izango da, 11:30ean hasita, plazan. Nahiz eta urteetan dantzari ibili diren, orain arte inoiz ez dute jai honetan partu hartu Iurretako andreek. Aurten, kalejiran eta erakustaldian, bietan izango dira. "Denbora askoren ostean, naturaltasun osoz egin den prozesu baten ondorioz, gizonen pare ariko dira", Unai Esturo antolakuntza taldeko kidearen arabera.\nBereziki, gaur egun dantza taldea osatzen duten gazteek aldarrikatu izan dute emakumearen lekua. Esturok gogora ekarri duenez, iaz erabaki zuten gizonezkoek parte hartzen duten saio guztietan andrazkoek ere parte hartuko dutela. Eta erabaki hori hartu ondoren, Urrijena prestatzeko sasoia iritsi zitzaien iurretarrei. Orain artean alardea antolatzen zutenek iragarri zuten lan hori utzi egingo zutela norbait lekukoa hartzeko prest balego. Beraz, antolatzaile talde berriak prestatu du domekako saioa, lehengoen laguntzagaz.\nTalde berrian sartu zirenek "garbi" zuten "orain arte mutilen eguna izan denak Iurretako dantzari guztiek parte hartzeko eguna izan behar zuela". Beraz, proposamen hori egin zuten, eta guztien aldetik babesa jaso dute.\nEz dute lan erraza izan emakume guztiekin harremanetan jartzeko. "Ez dakit zergatik, emakumeek lehenago uzten dute dantza taldea gizonek baino". Horretarako artxibo bat egiteari ekin diote. "Aurten, seguruenik, baten bat kanpoan utziko dugu; ez dugu lortuko denen izenak berreskuratzea eta guztiei sasoiz abisatzea", aitortu du Esturok. Edozelan ere, gogotsu daude, auzoetako dantza taldeetako andreek erantzun ona eman diotelako dantzatzeko gonbidapenari.\nEmakume horietako askok ez du dantzarik egingo. Plazara andreen bederatzi talde aterako dira. "Askok kalejiran eta azken kantuan soilik hartuko dute parte. Pena da, baina dantza batzuk aukeratu behar genituen; ezin genituen nahi beste egin". 128 gizonek eta 72 emakumek egingo dute dantzan. Iurretako dantza gehienak mistoak direnez, aurreskua soilik egingo dute emakume hutsez osatutako taldeek.\nUrteetako etenaldi baten ostean, 1979. urtean, Iurretako gizonezko dantzariak elkartu eta Urrijena berreskuratu behar zutela erabaki zuten. "1989an lortu zen lehenengoz plazan kofradia guztietako dantzariak elkartzea. Mutilak ziren denak, nahiz eta taldeetan neskak ere bazebiltzan". Domekan beste itxura bat hartuko du herriko plazak.\nIurretak baino lehen beste herri batzuek eman dute pauso hori. Elorrion, berbarako, ez dute inongo arazorik izan tradizioak eguneratu eta berdintasunera bidean pausoak emateko. Joan den domekan Errebonbilo Eguna ospatu zuten. Arrosarioko Amaren egunean egiten den alardea da. Kalejiran atera ziren 15 eskopetarien artean, hiru emakumeak ziren. Mikel Mendizabal Errebonbilloen kapitainak gogora ekarri duenez, oraintsu hasi dira emakumeak ere tradizio zaharreko alarde horretan parte hartzen. "Duela zazpi urte inguru bi andra agertu ziren entseguetara. Parte hartzeko arazorik zegoen galdetu zuten, eta ezetz erantzun genien. Orduz geroztik, beti dago parte hartzen duen baten bat".\nEmakumeei ez diete oztoporik jarri ez errebonbiloek eta ez herritarrek ere. Oraingoz, ez da andrazko kapitainik izan, baina ez dago horretarako oztoporik. "Kapitaina boluntario aurkezten da, ez dago aukeraketa egiteko araurik". Beraz, Mendizabal aspertu arte edo beste norbaitek bere burua aurkeztu arte, ez da aldaketarik izango.\nMundakan bestelako konponbidea eman diote. Aratusteetan gizonezkoen atorra kuadrillek domeka goizean herria hartu eta jai giroan murgiltzen dute. Ohitura noizkoa den ere ez dute gogoratzen. Duela 35 urte ingurutik, emakumeak lamina jantzita ateratzen dira arratsaldean. Atorrak kantuan goizez bakarrik aritzen zirela eta, arratsaldea girotzeko helburuagaz abiatu zuten proiektua orduko Gazte Zar elkarteak.\nBegoña Gonzalez San Pedro Susik gogoratu duenez, "Mundakako andreek inoiz ez dute atorra janzteko asmorik agertu, txikitatik ikasitako ohitura halakoa delako". Dio herrian ez dagoela ator modura irtetzeko eskaerarik. Horregatik, andreek eta gizonek kalejira bana daukate.


Ostiralean, maiatzak 17, Kanaldudek ekoizten duen “Zuzenean zure esku” programaren saioa egingo da Beasaingo Igartza jauregian “Nolakoa izan behar luke euskararen nazioarteko lanak?” izenburupean.\nBidarraiko telebistak duen dinamika aberatsaren baitan, 15ero “Zuzenean zure esku” programa zuzenean emititzen du internetez. Oraingoan GARABIDEk heldu dio erronkari eta aste honetan emitituko den programan mundu mailan dauden milaka hizkuntzen inguruan arituko gara.\nMahai-inguruan parte hartuko dutenak honakoak dira:\nIrene Larraza (Etxepare institutua)\nGorka Espiau (Agirre Lehendakaria Center)\nUrtzi Urrutikoetxea (PEN Kluba)\nJon Sarasua (Garabide).\nModeratzaile lanetan Idurre Eskisabel.\nMahai-ingurua maiatzaren17an, ostirala, arratsaldeko 6etan eta Beasaingo Igartza jauregian egingo da eta zuzenean emitituko da kanaldude.eus-eko “Zuzenean zure esku” atalean.\nPrograma grabatu eta internet bidez zabaldu eta gero, aukera izango da telebista arruntetan ikusteko. Izan ere, “Zuzenean zure esku” programa Hamaika, Goiena eta Xaloa telebistetan emititzen da. Joango gara emisioen inguruko berri zehatza ematen.\nBaina lerro hauen bidez ez dizugu saioa ikustera animatu nahi soilik. Ekimenean parte aktiboa izateko 2 modu eskaintzen dizkizugu: zure sare edo kontaktuei mezua zabalduz komunikazio lanean parte hartuz edota mahai-inguruan publiko gisa parte hartuz, horretarako 17:30ak aldera Igartzara hurbilduz. Animatu eta etorri!\nPrograma osorik hemen ikusgai


2018/12/15 :: 20:25\n2018/03/12\tHeziketa Berezia\nArgi genuen ELAk ez zuela sinatuko negoziazio prozesu honetan zehar izan duen posizio maximalista dela eta. STEILASek zuen giltza gure ikuspuntutik. Mahaian bertan oso balorazio ona egin zuen akordiorako proposamenaren inguruan. Denbora eskatu zuen afiliazioarekin kontrastea egiteko. Azkenean ez sinatzea erabaki du STEILASek.\nGaurko Heziketa Bereziko mahai negoziatzailearen ostean, LAB sindikatuak honako gogoeta partekatu nahi du iritzi publikoarekin:\nKonplexua da Heziketa berezian daukagun egoera. Akordioa ona da benetan. Inklusibitatera bidean eta langile hauen aitortza politikoaren bidean urrats ikaragarriak eman dira. Mahai negoziatzailean sinatzeko ordea arazoak daude. CCOOk eta LABek sinatzeko borondatea dugu. ELAk eta STEILASek ez dute horrela ikusten ordea. Gogorarazi nahi dugu kolektibo laboral honek duen egoera prekarizatu eta feminizatua hezkuntza komunitatearen baitan.\nLABek ezinezkoa du sinatzea mahaian babes gehiagorik ez badago. ELAk eta STEILASek ordezkatzen duten %49ak, ez du akordioa berresten gaur egun. Gainera, lan hitzarmenean aldaketak eragiteko, ezinbestean babes gehiago behar da langileen ordezkarien partetik.\nArgi genuen ELAk ez zuela sinatuko negoziazio prozesu honetan zehar izan duen posizio maximalista dela eta. STEILASek zuen giltza gure ikuspuntutik. Mahaian bertan oso balorazio ona egin zuen akordiorako proposamenaren inguruan. Denbora eskatu zuen afiliazioarekin kontrastea egiteko. Azkenean ez sinatzea erabaki du STEILASek. LABek arduragabekeria handiko ariketa egitea erabaki duela gogor salatu nahi du, langile askoren kaltetan eta akordioa bera arriskuan jarriz. Trena pasatzen uztea bueltan etorriko ez dela jakinda “kamikazea” da zalantzarik gabe, eta urrats hori ematea erabaki dute, langilegoaren beharretatik aldenduz eta beste interes batzuei erantzuten dion dinamika lehenetsiz.


Eta 2014a Jokin Lizeagaren urtea balitz Zegama-Aizkorrin? - Ibilkari - Berria\nEta 2014a Jokin Lizeagaren urtea balitz Zegama-Aizkorrin?\nUrnietarra sasoi betean da Munduko Kopako lehen probarako.\n2014-05-22 / Euskaltrail\nBai, askok pentsatuko duzute erotuta nagoela, eta lehena Jokin bera. Aspaldi ez dela berari entzuna diot Luis Alberto Hernando eta Marco De Gasperi, beste maila batean daudela. Eta zer esanik ez Kilian Jornet. Hala ere nik, Jokinengan sinismen handia jarria daukat. Azken urteotara begira jarriko naiz, eta bere urtea izan daitekeela esaten dudanean ez naiz brometan ari.\nOrain bi urte Zegamara, hilabete bat entrenatuta etorri zen stressagatik izandako tibia haustura baten ondorioz. Nik Saint Spiritutik pasa zenean (aurretik 30-35 bat izango zituen) ez nuen euro bat bera ere jokatuko, lehen euskalduna izango zenik. Baina Jokinek ederki ezagutzen du Zegama, eta bazekien azkeneko jeitsieran asko korri egin beharko zutela besteek, berak aurretik pasa ez zitzan. Esan daiteke, sorpresa handia izan zela denontzat, 2012ko lehen euskalduna izatea.\n2013an berriz, denen ahotan zegoen bere izena. Aurreko urtean pasa zena, jendeak oraindik buruan zuen. Urtea lasterketak irabaziz hasi zuen, besteen artean Senperen, Urnietan eta Donostian. Eta Jokinek etzuen hutsegin beste behin Zegaman, bere errekor pertsonala ezarriaz 4:08:40 denborarekin.\n2014. urte hau, aurrekoaren antzeko hasi du. Lasterketa berdinak irabaziaz, eta gainera hauen errekorrak hobetuaz. Berak badaki, begirada guztiak Kilian, Luis Alberto eta Marco-rengan egongo direla, eta bere lasterketa egin behar duela. Aurtengoan bere denbora onena egingo duela ia ziurtzat jo nezake. Nire apostua 4:02 eta 4:04 artean kokatzen dut. Badut konfidantza beragan, eta zuk? Igandean ikusiko dugu.


kritiken hemeroteka » Gertutasuna eta kondentsazioa\n« Gorputzak emanak | Ahazten diren gauzak »\nGertutasuna eta kondentsazioa Gorka Bereziartua / argia.eus, 2018-11-29\nEz gara 2018an euskal irakurleari Iñigo Aranbarri deskubritzen hasiko: azkoitiarraren ibilbidea hor dago, bere belaunaldiko idazle esanguratsuenetako bat dela adierazteko. Baina publikatu berri duen “Munduko tokirik ederrena”k badauka berritasun bat: generoa. Aranbarriri irakurriak dizkiogu nobelak, poema liburuak, kronikak, saiakerak; inoiz ez, ordea, ipuinak.\nEta genero honetan estreinatu da gertutasun-efektuak ezaugarritzen duen lan batekin. Gertutasuna espazio geografikoan —Urola bailaran girotutako istorioak dira liburuko hamarrak—, baita kontakizunek eramaten gaituzten denboran ere: idazleak aurkezpenean azaldu zuenez, historia, memoria eta gaurko egunaren arteko momentua bilatu nahi izan du, historiaren zabortegiak irentsi ez duen iragana, bizi izandakoa, pasa dena, baina pasa den arren oraindik hemen dagoena, akaso gainetik kendu ezin dena.


Bertsoak bustitako herria ikergai | Kultura | Berria\nBertsoak bustitako herria ikergai\nBertsolaritzak Gabirian izan duen eragina ikertzen hasi dira herritar batzuk, talde lanean, Mintzolak eta Kilometroak zein Gerriko kultur elkarteek emandako bekarekin.\nEzkerretik eskuinera: Marian Bidegain, Eresti Oiarbide, Aloña Murua eta Aratz Igartzabal, ikerketan parte hartzen ari diren herritarretako batzuk, Gabirian. HODEI IRURETAGOIENA Tamaina handiagoan ikusi\n2021eko abuztuak 14 - Gabiria\nBertsoak presentzia berezia izan du Gabirian (Gipuzkoa), «adierazkorra bezain kuriosoa, modu naturalean» bizi eta transmititu izan dena. Halaxe dago jasoa Gabiriako bertsolaritza eta Gabirian bertsolaritza ikerketa proiektua aurkezteko dokumentuan. Gaur bertan, urteroko jaialdiak bilduko ditu zaleak plazan, urte luzeetako tradizioari segida emanez. Ekitaldi eta zale berriak badatozen bezala, ordea, badira badoazenak ere, presentzia horren lekuko bizi izandako asko tartean. «Hogei urtean galdu ditugu pertsona asko, ederrak, eta beste hogei urte pasatzerako zerbait egin beharra zegoen», azaldu du Aratz Igartzabalek. «Gure bizitzaren parte izan da bertsolaritza, etxean eta herrian», aho batez, Aloña Muruak eta Marian Bidegainek: «Askoren inbidia da Gabiria, baina nahi dugu galdetu: Zergatik? Zaila da jakitea, baina intuizioz badakigu».\nErrespetu horren adibide da, esaterako, Osinalde sariketako finala, urtero Gabirian egiten dena; inoiz han kantatu duenak sumatzen du zera berezi hori. Bertsozaletasunaren transmisioan ez ezik, herria trinkotzeko bidean ere Osinaldek eta bertsoaren inguruko bestelako ekitaldiek zeregin garrantzitsua bete dutela uste dute ikerketa taldeko kideek. Oiarbide: «Jaso nahi dugu horiek antolatzean herrian zer giro sortzen den. Bertsozalea ez dena ere hor ibiltzen da lanean, eta, azkenean, busti egiten zaitu».


Aisialdiko begiraleentzako titulua eskuratzeko doako ikastaroa antolatu du Udaleko Gazteria arloak – Irunero\nIrungo Udaleko Gazteria Arloak iragarri duenez, datorren irailean, haur eta nerabeen aisialdiko begirale izateko doako ikastaro bat eskainiko da. Egitasmoa azken aurrekontu parte hartzaileen barnean boto gehien jaso zituen proposamenetako bat izan zen.\nHezkide Eskolak emango du ikastaroa, eta, bukatzen denean, ikasleek haur eta nerabeen aisialdiko begirale izateko titulua eskuratuko dute, Eusko Jaurlaritzak homologatutakoa. Ikastaroan izena emateko, interesdunek 2022ko maiatzaren 22a baino lehen 18 urte betetakoak eta 31 urte bete gabekoak izan beharko dute, eta 2021eko irailaren 1erako Irunen erroldatuta egon beharko dute.\nHaur eta nerabeen begirale ikastaroak 150 ordu teoriko eta 160 ordu praktikoko iraupena izango du. Atal teorikoa 2021eko urriaren 16an hasiko da eta 2022ko maiatzaren 22an bukatuko da. Ikastaroa egin ahal izateko, gutxienez 10 pertsonak eman beharko dute izena, eta 24 plaza egongo dira gehienez. Ikastaroa Martindozenea gaztelekuan emango da larunbatetan eta guztiz doakoa izango da.\nSanti Jiménez Gazteriako ordezkariak nabarmendu nahi izan du horrelako ekimenak garrantzitsuak direla “Irungo gazteak lanean has daitezen”. Gazteriako ordezkariaren hitzetan, “talde horiek asoziatiboak eta hezigarriak dira, gure gazteen artean komunikazioa, lankidetza eta balio-transmisioa sustatzen baitituzte”.\nIkastaroak hainbat helburu ditu. Batetik, Irungo gazteei aisialdiaren esparruan lan egiteko gaikuntza ematea eta oso lan merkatu espezifiko batean sartzeko aukera eskaintzea. Izan ere, askotan udalekuetan, kanpamentuetan, aterpeetan… hasten da lan merkatuarekiko harremana. Bestetik, hiriko gazte elkarteen sarea sendotzeko prestakuntza estrategiak jartzea martxan, gazte elkarteek hiriko haur eta gazteei balio sozialak transmititzen dizkieten aldetik.\nEra berean, aisialdiaren, hezkuntza ez-formalaren eta hezkuntza informalaren esparruan gazteen arteko esperientzia trukea sustatu nahi da. Gainera, Irungo gazteek elkarteetako boluntario lanean, gazte ekimenetan eta berentzako interes estrategikoa duten beste programa batzuetan parte har dezaten bultzatzen da.\nInteresdunek irailaren 10etik 16ra bitartean eman dezakete izena, bi egun horiek barne, Irungo Udalaren webgunean. Zozketan parte hartzeko onartuak direnen zerrenda Igazte bulegoan jarriko da jendaurrean, CBAn, irailaren 21ean eta 22an; era berean, 010 zenbakira deituta kontsultatu ahalko da, 08:00etatik 14:00etara bitartean. Zozketa irailaren 23an izango da, 10:00etan, jendaurrean, eta emaitzak hilaren 27an argitaratuko dira. Eskabide kopurua txikiagoa bada toki kopurua baino, ez da egingo zozketarik, eta izen ematea behin betikotzat hartuko da.\nBehin zozketa eginda, mezu elektroniko bat bidaliko zaie tokia egokitu zaien onuradunei, izena emateko orria bete dezaten, eta urriaren 8rako entregatu beharko dute, Igazte bulegoan. Dena den, informazio guztia Irungo Udalaren webgunean kontsultatu ahalko da.\nPosted in BerriakTagged Aurrekontu prte hartzaileak, Begirale ikastaroa, berriak, Gazteria arloa, irun, irunero


56,78 € 45,42 €\nEuskal ahuntz gasna urdina\nPrezioa 78,67 €\nAGOUR Ahuntz gasna biribil ertaina eta pasta xuria, testura nahiko krematsua eta osoki agertzen den ahuntz gustua. Biziki ongi lantzen da lekaxinarekin. Pizua : 2,8 Kg - 20,35 € / Kg\n6 hilabeteko AGOUR Ossau-Irati AOP ardi gasna - 4 KG\n6 hilabeteko AGOUR Ossau-Irati AOP ardi gasna, Agour Gasnategiko klasiko handia da. Fineziaz eta eztitasunez betea, hur gustu arin batekin. Fruitu zaporekoa eta ahoan luzaz gelditzen dena. Biribil lodi formakoa eta ohiko euskal formatuan bada ere (gasna biribila 2,5 kilo, aztal zuzenak) Urrezko Medaila World Cheese Awards 2016-en. Médaille d’or aux World...


Asiako eta Ozeano Bareko mila milioi langilek egunean bi dolar baino gutxiago irabazten dute, LANEren arabera | Consumer\nAsiako eta Ozeano Bareko mila milioi langilek egunean bi dolar baino gutxiago irabazten dute, LANEren arabera\nInbertsioak handitu arren, herrialde horiek langabezia eta haurren esplotazio indize handiena dute.\nAsiako eta Ozeano Bareko mila milioi langile inguruk egunean bi dolar baino gutxiago irabazten dute, eta horrek adierazten du inbertsioak eta produkzioa ez datozela bat soldatak handitzearekin, Lanaren Nazioarteko Erakundearen arabera (LANE).\nNBEk argitaratutako “Lan duina Asian lortzea” txostena izango da gaur Hego Koreako Busan hirian hasiko den LANEren Asiako XIV. Eskualde Bileraren abiapuntua. LANEk azaldu duenez, asanblada honen helburua da estrategia berriak garatzea, lan duinak eta produktiboak sortzeko, pobrezia murrizteko duela 5 urte langabezia-tasak egungoak baino bi aldiz handiagoak ziren eskualde batean.\nErakundeko zuzendari nagusi Juan Somaviak komunikatu batean adierazi duenez, enpleguaren erronka izugarria da; izan ere, “1.900 milioi emakume eta gizon baino gehiago ari dira lanean, Asiako lan-indarra izugarria da, eta hurrengo hamarkadan %14 haziko da, gutxienez, 250 milioi pertsona gehiago izatera iritsi arte”.\nHala ere, langabezia-maila oso handia da Asiako gazteen artean. Horietatik 41,6 milioi langabezian daude, munduan dauden langabe gazte guztien %48. Hala, Somaviak azaldu du hazkundearen eta enplegu-sorkuntzaren arteko arrakala horrek “lan-defizit duina” eragiten duela, eta horrek pobrezia areagotzen duela.\n1999az geroztik, manufaktura-sektoreko produktibitatea % 170 eta % 84 hazi zen, hurrenez hurren, Txinan eta Indian; hala ere, lehenengoan, soldata errealak % 80 igo ziren, eta Indian % 22.\nEskualde horietako lan-merkatuan nagusi diren genero-desberdintasunak ere jasotzen ditu txostenak. Manufakturan lan egiten duten Singapurreko emakumeek gizonen soldataren% 61 irabazten dute.\nEra berean, dokumentuak herrialde horietako haurren esplotazioa salatzen du, munduko haurren %64ra iristen baita, 122,3 milioi haur baitaude lanean. Gainera, lan-istripuei dagokienez, txostenak erakutsi du milioi bat langile hiltzen direla urtero, eta sindikatuetan parte hartzen dutela Bangladeshen, Thailandian, Malaysian eta Hego Korean langile guztien % 3-8k, eta Zeelanda Berrian, Australian eta Singapurren % 16-19k.\nLANEren Asiako XIV. Eskualde Bilera aste osoan zehar luzatuko da, eta bertan LANEko kide diren 40 herrialdetako gobernu, enpresaburu eta langileen ordezkariek landuko dituzte eskualdeko lan-erronka horiek eta beste batzuk.\nlan-eskubideak langileak oit-eu


Le Renouard - Wikipedia, entziklopedia askea.\nGeorges LANGLOIS (2014-2020)\n48° 55′ 16″ N, 0° 06′ 04″ E / 48.921111111111°N,0.10111111111111°E / 48.921111111111; 0.10111111111111Koordenatuak: 48° 55′ 16″ N, 0° 06′ 04″ E / 48.921111111111°N,0.10111111111111°E / 48.921111111111; 0.10111111111111\nLe Renouard (Frantzia)\nLe Renouard (Orne)\nLes Autels-Saint-Bazile, L'Oudon, Les Champeaux, Crouttes, Écorches eta Saint-Gervais-des-Sablons\nLe Renouard Frantziako udalerria da, Orne departamenduan dagoena, Normandia eskualdean. 2013an 187 biztanle zituen.\n2007an Le Renouard udalerrian erroldatutako biztanleak 187 ziren. Familiak 80 ziren, horien artean 20 pertsona bakarrekoak ziren (20 bakarrik bizi ziren emakumeak eta 20 bakarrik bizi ziren emakumeak), 28 seme-alabarik gabeko familiak ziren, 24 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 151 etxebizitza zeuden, 80 familiaren etxebizitza nagusia ziren, 65 bigarren erresidentzia ziren eta 6 hutsik zeuden. 150 etxeak ziren eta 1apartamentu bat zen. 80 etxebizitza nagusietatik 61 bere jabearen bizilekua ziren, 16 alokairuan okupaturik zeuden eta 3 doan lagata zeuden; 1ek gela bat zuen, 3 etxek bi zituzten, 8 etxek hiru zituzten, 16 etxek lau zituzten eta 52 etxek bost zituzten. 68 etxek euren parking plaza propioa zuten azpian. 32 etxetan ibilgailu bat zegoen eta 45 etxetan bat baino gehiago zituzten.\nLe Renouard udalerriko biztanleria-piramidea 2009an .\n2007an lan egiteko adina zuten pertsonak 122 ziren, horien artean 85 aktiboak ziren eta 37 inaktiboak ziren. 85 pertsona aktiboetatik 72 lanean zeuden (40 gizon eta 32 emakume) eta 13 langabezian zeuden (5 gizon eta 8 emakume). 37 pertsona inaktiboetatik 16 erretiraturik zeuden, 15 ikasten zeuden eta 6 "bestelako inaktibo" gisa sailkaturik zeuden.\n2009an Le Renouard udalerrian 76 unitate fiskal zeuden, 184 pertsonek osaturik. Pertsona bakoitzeko diru-sarrera fiskalaren mediana urteko 17.443,5 euro zen.\n2000. urtean Le Renouard udalerrian 17 nekazaritza-ustiategi zeuden, 744 hektarea erabiltzen.\nCrouttes (2,6 km)\nSaint-Gervais-des-Sablons (2,7 km)\nLes Autels-Saint-Bazile (3,3 km)\nLes Champeaux (3,6 km)\nTortisambert (5,3 km)\nSaint-Germain-de-Montgommery (5,7 km)\nÉcorches (5,9 km)\nWikimedia Commonsen badira fitxategi gehiago, gai hau dutenak: Le Renouard\nOrriaren azken aldaketa: 26 otsaila 2019, 06:57.


Futbola Prestakuntza Funtzionala - Kategorizatuta - Futboleko Entrenatzaile Profesionala Futbol Zulatzeko eta Futbol Zulatzeko\nFutbol entrenamendu funtzionala\nPrestakuntza eremuko eremu zehatz baterako (aurrerantz, zelaierdia kanpoan). Prestakuntza funtzionala (Saio funtzionalak erasotzea) eta (Saio funtzionalen defentsa) funtzio edo rol baten eskaera zehatzak lantzea edo praktikatzea dakar. Hau banakako jokalarientzat edo unitate batentzat (hau da, defentsa) izan daiteke. Esate baterako, futbol entrenatzaile batek entrenamendu saio funtzionala egin dezake aurrera erreproduzitzeko, zehazki bi atentatuek erasotzeko hirugarrenean nola lan egin dezaketen. Prestakuntza funtzionala esparru horretan benetako jokoan gertatuko litzatekeen eremuan egin behar da.\n-11 04 2018-Hits: 19978 Arintasuna zulatzeko Darren Pitfield\n-17 01 2015-Hits: 39670 Funtzionala zulatzeko erasotu Darren Pitfield\n-16 03 2010-Hits: 34361 Funtzionala zulatzeko erasotu Darren Pitfield\n-05 10 2009-Hits: 20397 Funtzionala zulatzeko erasotu Darren Pitfield\n-14 01 2009-Hits: 25660 Funtzionala zulatzeko erasotu Darren Pitfield\n-14 01 2009-Hits: 35362 Funtzionala zulatzeko erasotu Darren Pitfield


Noiz joan fisioterapeutarengana?\nHome Blog Noiz joan fisioterapeutarengana?\nGaur egun pertsona gehienek ordu asko pasatzen ditugu postura berean, bai lanagatik, bai ikasketengatik eta baita aisialdian ere.\nPostura hauek hartzearen arduradura duten muskulu hauek moztea eta gogortzea eragiten dute eta ondorioz, artikulazioen konpresioa eta deformazio morfologikoa. Kondizio hauetan artikulazioek mekanika txarra dute.\nArtikulazioen mekanika egokiena ez denean lesioa, desgastea eta muskulu, ligamendu / lotailu, disko eta artikulazioetako minaren agerpena eragiten ditu. Mina saihesteko gure gorputzak jarrera antialgikoak hartzen ditu, eta hauek epe ertain-luzean, lesio berrien agerrera eragingo du.\nHorregatik, fisioterapeutarengana joateko momenturik egokiena ez da mina azaltzen denean, baizik eta sorbalda kargatuak nabaritzen ditugunean, motxila astun bat gainean eramango bagenu bezala, denbora luzean eserita edo makurturik egon ondoren jaikitzen hasten garenean pisu handi bat jaso beharko bagenu bezala sentitzen garenean, besoetan edo hanketan nekea somatzen dugunean eta deskantsatu ondoren pasatzen ez denean edo zirkunstantziengatik erritmoa ezin baduzu jaitsi(pertsonaren bat zure kargu, kirol denboraldia dela eta, lan kargagatik … ).\nFisioterapeutek muskulatura estatikoaren tonuaren normalizazioari laguntzen dioten metodoak ditugu, muskuluen laburtzea saihestu eta artikulazioen konpresioa ekiditeko eta horrela mekanika hobe ezina lortuz, gure gorputza prestatua egon dadin bizi erritmo honetan bizitzeak dituen eskariei aurre egiteko eta ondoez etapak, mina eta ezintasuna pasa beharrik ez izateko.\nFisioterapeutarengana aldian behingo bisitek urte guztiko ongizateari laguntzen diote eta lesioen prebentzioan lagunduko digu.


2011(e)ko otsailakren 7(a), astelehena\nHome Kronikak-Crónicas KUTXA SARIA | TROFEO KUTXA\nBuruntzaldea IKT astelehena, otsailak 07, 2011 Kronikak-Crónicas,\nKutxa sariko finalistak.\nIgande goizean Legazpin ospatu dira Kutxa Sariko finalak. Taldeko bost partaide izan dira azkenean, Naiara gaixorik zegoelako.\nAipatzekoena Iñigo Ibarburuk 50 tximeleta frogan lortu duen urrea izan da, nagusitasun osoz irabazi bait du 30''96 denborarekin, bigarrenari ia bi segunduko aldea ateraz.\nHortik aurrera, goiza emaitzetan ez da hain ona izan, dominak lortzeko genituen aukera batzuk alde egin baitigute. Itsaso Tolosa 50 bizkar frogan bosgarren izan da 34''76 denborarekin, Unai Bueno froga berdinean bosgarren sailkatu da baita ere 36''30 denborarekin.\nB finaletan Garazi Alkorta bere seriean bigarren izan da eta beraz, sailkapenenan zortzigarren, 36''27 markarekin. Azkenik, taldeko gazteenak, Ainara Garcia-k 50 bular frogan egin du igeri zortzigarren postuan sailkatuz eta kanporaketako denbora hobetuz (46''18).\nFroga indibidualetatik aparte erreleboan ere jardun dute. Itsasok, Garazik, Unaik eta Iñigok osatutako taldeak seigarren postua lortu du, (Garazi eta Unairentzat asteburuko seigarren froga zen eta ederki erantzun dute).\nAzkenean urrezko domina bat eta talde giro ona. Zorionak EKIPO !!\nArgitaratzailea Buruntzaldea IKT ordua astelehena, otsailak 07, 2011


Irudienean parte hartzeko izen ematea zabalik |\nGaraiak aldatzen diren moduan, moduak aldatzen dira; aniztasuna da egungo euskarazko ikus-entzunezkoetan nagusi. Dokumentalek, film luzeek, laburmetraiek… ateak zabaldu dizkiete bestelako ikus-entzunezkoei: web serieak, animaziozko filmak, esketxak, web dokumentalak…\nAberastasun hau ordezkatzeko asmoz dator aurtengo Irudienea. 2018an euskaraz sortutako ikus-entzunezkoen erakusleiho bilakatuko dugu Irudienea, Durangoko azokak irauten duen bost egunetan.\nJakintza kolektiboa islatzen\nIkusi eta entzun; ez dira hauek Euskal Herrian sortzen diren ikus-entzunezkoen oinarri bakarrak. Bizitza, historia, nortasuna… guztiek dute sakonean gurea denaren eta gu garenaren isla. Jakintza kolektiboa, bizipen historikoak eta sentimenduak islatzen dira urtero Irudienean. Eta zoragarria da hau guztia partekatu ahal izatea bost egunez, goiz eta arratsaldez, hamabi orduko proiekzio programazio baten bidez.\nAmateur eta profesionalak\nAmateur nahiz profesional, afizioz zein ofizioz, euskarazko ikus-entzunezkoren bat sortu dutenek, beraien lana aurkezteko eskaera egin dezakete jadanik. Bideoklip bat egin dutela? Herriko euskaltzale bati buruzko dokumentala? Urak euskal kulturan duen garrantziaz animazio film bat? Aurten lagunekin grabatutako web serie bat zintzilikatu dutela sarean?\nDurangoko azokako webgunean\nUrriaren 15era bitarte, Irudienearako lanak aurkezteko aukera izango da: Durangoko azokako webgunean izena emateko orria bete besterik ez da egin behar.\nDurangoko Azokako webgunean sartu, Irudienea gunea bisitatu eta bertako argibideak jarraitu behar dituzu. Kontuan izan behar dituzun bi gauza:\n– Urriaren 1etik 15era egongo da deialdia zabalik.\n– Eskaria luzatzeak ez du esan nahi onartua izan dela. Dagokion guneko arduradunaren baieztapena jaso behar duzu, emailez zein telefonoz.\nEuskaltzaleen Topagunea saiatuko da Irudienean euskal errealitateak, ikuspegiak, umorea, izaera, bozak, soinuak, historia; jasotako lanen aniztasuna publikoari erakutsiko dion plaza sortzen.


[OSASUNA] Konfinamenduaren lehen egunetan gutxitu egin da arrainaren kontsumoa - etakitto.eus\n[OSASUNA] Konfinamenduaren lehen egunetan gutxitu egin da arrainaren kontsumoa\nGehienok galkorrak ez diren produktuekin bete ditugu hozkailuak berrogeialdirako. Dena helburu batekin: etxean geratu eta ahalik eta gutxien atera. Hala ere, konfinamendu egun hauetan ezin dugu ahaztu gure dietan hain funtsezkoa den zerbait, arraina, alegia. pertsona helduak dira produktu horren kontsumitzaile handienak, Nekazaritza, Arrantza eta Elikadura Ministerioaren datuen arabera, eta horrek onura anitz ekartzen ditu gure osasunarentzat, eta ez ditugu alde batera utzi behar.\nAdituek diotenez, funtsezkoa da astean bi eta lau arrain errazio artean jatea; batez ere, adinekoen kasuan, arrain urdinarenak. Zuriak baino koipe gehiago du, % 5 eta% 8 artean, eta Omega3 iturri oso ona da; funtsezkoa da, efektu kardiobaskularra duelako.\nGomendatutako errazio horiek ez dira gutxitu behar berrogeialdian, arrandegira maiz joaterik ez dugun arren. Izoztuta edo kontserban erostea aukera bikaina da egun hauetarako. Barazkiekin edo arroz edo pastarekin lagun daitezke, plater oso bat izateko.\nArrain-kontsumoaren kurba berrogeialdian\nAukerak egon badauden arren, arrandegietako salmentak jaisten ari dira, funtsezko bi arrazoirengatik. Gobernuak alarma egoera ezarri zuen lehen egunetan jendea azoketara eta saltoki handietara joan zen arrain freskoa, izoztua eta kontserbak erostera, baina une horren ostean geldialdia izugarria izan da.\nNeurri batean hori gertatzen da etxean egonda askoz ere zailagoa delako elikadura-ohiturak mantentzea. Denbora gutxi izango zela uste genuen, eta jendeak zera hartzen zuen: pizza egun batean, krispetak beste batean, gailetak, ultraprozesatuak … Eta konturatu behar dugu egoera luzerako doala eta beharrezkoa dela irenstearen eta gastuaren arteko oreka izatea. Horretarako arraina oso ona da, ia ez du gizentzen, baina bai asetzen.\nArrainak proteinak, bitaminak (batez ere B taldekoak), kaltzioa, iodoa, fosforoa, magnesioa, selenioa eta zinka ditu eta, gainera, gantz-azido poliinsaturatu ugari ditu.\nEta berrogeialdiarekin, zer gertatzen da arrantzaleekin?\nKonfinamenduko lehen astean arrain-kontsumoa gutxitzeaz gain, sektoretik beste arazo garrantzitsu bat ikusten dute, arrantzaleena, eta nola mantendu haien segurtasuna, hornikuntzari eusteaz gain. Espainian arrantza-flota oso dibertsifikatua dugu, baina bai osasun gomendioengatik, bai mugak eta portuak ixteagatik, zaila zaigu lanean jarraitzea”, azaldu du Cepescako idazkariak.\nOraingoz ez dago erabaki orokor bat krisi honi aurre egiteko moduari buruz. Gure uretan egiten den arrantza, baxurakoa, da arazo gehien jasaten ari dena. Itsasontziak txikiak dira, ez dago banakako babes ekipamendurik marinel bakoitzarentzat, gero eta konplikazio gehiago daude. Are gehiago, portu batzuetan jarduera bertan behera geratu da, langileen eta familien osasuna arriskuan ez jartzeko.\nGure uretatik kanpo egiten den arrantzan arazoa lehorreratzeko eta produktua lekuz aldatu ahal izateko unean dator. Enpresak ERTEak egiten hastea pentsatzen ari dira, arrainaren prezioa ia erdira jaitsi da egunotan eta oso zaila da garraiatzea.\nDena den, arraina ez hornitzea ez da aukera bat. Garatek bideoan azaltzen duenez (eman play-ari), haientzat funtsezkoena arraina eta itsaskia lurralde nazional osoan banatzea da, egun hauetan “animalia-jatorri osasuntsuena duen proteina” kontsumitzen jarraitu ahal izateko.\n« [ELKARRIZKETA] Maddi Izquierdo eibartarra Perun harrapatuta Euskal Herrira itzuli ezinik San Andres zaharren egoitzako langileak laguntza eske »


Aitor Urresti: "Energia berriztagarria ekoitziz, argindarraren prezioak beherantz egin lezake" - hamaika telebista\nAitor Urresti: "Energia berriztagarria ekoitziz, argindarraren prezioak beherantz egin lezake"\nAitor Urresti EHUko irakaslearekin aztertu ditugu argindarraren prezioaren etengabeko gorakadaren gakoak, Sanchezen Gobernuak faktura mugatzeko iragarritako neurriak zein egoera honi aurre egiteko energia berriztagarriak eman ditzakeen aukerak.\nArgindar konpainiek zentral nuklearrak itxiko dituztela esatea "xantaiatzat" jo behar dela nabarmendu du Urrestik: "Betidanik esan dute energia nuklearra ekoiztea merkea dela, eta orain, irabaziak dituztenean eta elkartasunez jokatzeko eskatzen zaienean, horrelako xantaia egiten dute", salatu du. Zehaztu duenez, zentral nuklearrei inbertsioa itzuli egin zaie moratorio nuklearraren bidez, eta hain zuzen, zehaztu du azken urteetan 4.000 milioi euro itzuli zaizkiela hainbat enpresari.\nUrrestik Estatuko argindarraren prezioa Europako preziorik merkeena dela azpimarratu du, eta azaldu du Europa osoan gertatzen ari dela prezioaren gorakada. Azaldu du horren kausak izan daitezkeela Europa osoko argindar konpainien "espekulazio mugimenduak", eta horregatik, Gobernuetatik neurri berriak ezarri nahian ari direla: "Ikusi behar da epe laburrean konponbiderik baduen, baina batez ere epe luzera zein konponbide aurki ditzakegun".\nBere iritziz, gero eta energia berriztagarri gehiago merkatuan sartzeak prezioen beherakada eragin beharko luke, baina zailtasunak ere ikusten dizkio horri: "Kontua da gaur egun, energia berriztagarriaren zati garrantzitsu bat ez dela merkatu elektrikoan merkatu librean saltzen, baizik eta kontratu bilateral bidez zuzenean merkatutik pasatu gabe, eta beraz, prezioa jaitsi gabe". Hori horrela, Urrestik adierazi du Estatuak subasta berri batzuk atera nahian ari direla "energia berriztagarri merke hauek merkatuan sartzeko, eta elektrizitatearen prezioa jaixteko".\nLeire Bilbao, Innobasque: 'Berrikuntzaren arloan epe luzera begiratu behar dugu'


Hamabi estreinaldi, BAD antzerki eta dantza jaialdiaren 13. edizioan — dantzan.eus\nHemen zaude: Hasiera › Hemeroteka › Hamabi estreinaldi, BAD antzerki eta dantza jaialdiaren 13. edizioan\nHamabi estreinaldi, BAD antzerki eta dantza jaialdiaren 13. edizioan\nUrriaren 28tik azaroaren 6ra bitartean egingo dute BAD Antzerki eta Dantza garaikidearen Bilboko jaialdia. 13. edizio honek erabateko 12 estreinaldi ekarriko ditu Bizkaiko hiriburura, eta Angels Margarit dantzaria bertan izango da. 2010ean Dantza Sari Nazionala irabazi zuen Margaritek.\nGuztira, 21 talde izango dira BAD 2011 jaialdian, eta taularatuko dituzten ikuskizunen artean 12 dira erabateko estreinaldiak. Beste bost ikuskizun lehen aldiz eskainiko dira Euskadin, eta bi Estatu mailako estreinaldiak izango dira. Aipatzekoa da 'Le tango du cheval' Salia Ni Seydu konpainiak Bilbora ekarriko duen dantza ikuskizuna, zaldien munduan oinarrituta. Estatuan lehen aldiz egongo da berori ikusteko aukera.\nArkadi Zaides Israelen bizi den koreografo sobietar ohiaren 'Quiet' dantza ikuskizuna ere estreinaldietako bat izango da, eta Henrik Kaalund dantzari eta koreografoak 'Dreame' ekarriko du Bilbora.\nAurreko edizioetako hamabi eszenatokiekin batera, beste hainbat espazio berri ere izango dira aurten: Alondegia, EHUko paraninfoa, 6. Pabilioia, Euskalduna Ontziolaren lurrak izandakoak, Vista Alegre zezen plaza ('Itineris Apur BAD' ikuskizunaren egoitza izango da hau), eta aurtengo edizioan laguntzaile berezia izango den Miró hotela. Bertan arituko da Angels Margarit dantzari eta koreografo katalana, 'Miro 83. Solo para habitación' ikuskizunarekin.\nBilboko azken urteetako historiaren inguruko soinu eta bideo artxibo asko eta asko bildu ondoren, 'Tan sólo un trozo de historia que se repite' ikuskizuna sortu dute Mike Brooks (Ingalaterra, 1965) eta Rosa Casado (Madril, 1971) artistek. Ikuskizuna Euskalduna kaian estreinatuko da, ontziola zegoen tokian.


Noiz aurkituko ditu Perseverancek Marteko kanalak? - Zientzia Kaiera\nMartek gure jakin-mina eta arreta bereganatu ditu aspalditik. Perseverance ibilgailuaren bidaia dela eta planeta gorriak berriz liluratu gaitu. Aterpe duen Marteko bazterrak miatuz, bertan bizitzarik egon ote den ikertuko du esploratzaile robotiko bitxiak. Ez dakigu haren arrastorik aurkituko duen baina topatuko ote ditu Giovanni Schiaparelli astronomoak XIX. mendean behatu zituen Marteko kanalak?\n1. irudia: Perseverance ibilgailuak Marteko gainazalean hartutako irudia. (Argazkia: NASA/JPL-Caltech/MSSS/ASU)\nGiovanni Virginio Schiaparelli 1835ean jaio zen Italian. Arkitektura eta ingeniaritza ikasi zituen arren, astronomia zen benetan interesatzen zitzaiona. Denborarekin lan garrantzitsu ugari gauzatu zituen astronomia arloan baina bere ospea Marteko kanalei esker lortu zuen.\nSchiaparellik Europako behatokirik onenak bisitatu zituen ikasteko. Besteak beste, Johann Encke aditu alemanaren alboan jardun zuen behaketak egiten. Apurka toki bat egin zuen astronomiaren munduan eta 1864an Milango Brera behatokiaren zuzendari izendatu zuten. 1877. urtean Brerako behatokian egin zituen Schiaparellik Marteko kanalen lehen behaketak, Marteren oposizioan. Behaketaren oharretan eta marrazkietan Schiaparellik Marteren gainazaleko “kanalen” sare oso bat deskribatu zuen.\nEgia esan, Schiaparelliren behaketak ez ziren oso zehatzak eta finak izan, begiek estruktura bat ikusten zutela uste zuen lekuetan, haren buruak hutsuneak osatzen zituen, eta ilusio optiko hartatik jaio ziren kanal ospetsuak. Hala ere, kanalak ez ziren gauza berria, Angelo Secchi astronomo italiarrak izendatu baitzituen 1858an. Angelo Secchik “canale” hitza erabili zuen, “canali”-ren singularra, Marteren behaketa batzuetan antzeman zuen orban bat izendatzeko. Beraz, Secchik ez zuen kanal hitza erabili “artifiziala” zen zerbaiti izena emateko.\nSchiaparelliren lana ez zen oso urrutira iritsi. Emaitzak Atti dell’Accademia dei Lincei aldizkarian argitaratu ziren arren 1878tik 1910era, bere lagun astronomo hurbilenek eta beste gutxik ezagutzen zuten soilik. Urte batzuk beranduago, patuak oihartzuna eman zion apur batzuk bakarrik ezagutzen zuten lanari. Izan ere, ingelesera itzuli zen bere testuetako bat eta bertan hamaika begi-ninien interesa piztu zuen mapa martetar bat argitaratu zen. Mapan izen mitologikoak zituzten lerroak agertzen ziren marraztuak eta hauek “kanalak” omen ziren. Jatorrizkoan, Schiaparellik “canali” hitz italiarraren bidez Marteren gainean behatu zituen lerro lausoak, naturalak izan zitezkeenak, deskribatzen zituen. Hau da, arro natural lerrozuzenak. Baina ingelesez, aldiz, itzultzaileak “canali” “canals” bihurtu zuen, jatorri artifizialeko zerbaitetan bihurtuz (egitura artifizial bat).\n2. irudia: Marteko marrazkiak, 1888ko maiatzean eta ekainean Giovanni Schiaparelli astronomoak egindako behaketetan oinarrituak. (Iturria: Cuaderno de Cultura Científica)\nSchiaparelliren testua ingelesera oker itzultzeak zientzia-fikziozko istorio bat zabaldu zuen: Marten zibilizazio martetar batek sortutako zenbait kanal artifizial zeudela. Ideia horrekin bat egin zuen, esaterako, Percival Lowell astronomoak. Honen aurrean makina bat adituk adierazi zuten hori guztia behaketa-akats baten ondorio zela eta, baita, itzulpenarena. Hala ere, sasoiko prentsan eta herritarren artean martetarrek egindako obra hidrauliko handien eta beraien balizko inbasioaren ideia ezker eta eskuin zabaldu zen.\nPercival Lowell astronomoak urte askoan berretsi zuen Marten kanalak zeudela. Neurri batean, baieztapen hau Schiaparelli beraren oharrei zor zitzaien; izan ere, 1881 eta 1882 urteen artean astronomo italiarrak egindako behaketak jaso zituenean, Marteko kanal asko lerro bikoitzez osatuta zeudela idatzi zuen. Horri gehitu behar zaio, Suez eta Panamako kanalen obrak pil-pilean zeudela garai hartan eta sarritan agertzen zirela prentsan ingeniaritzako lan haiek. Ondorioz, Marten ikusitako lerroak planeta gorriko poloetatik ekuatorera ura eramateko egindako egitura artifizialak zirela sinesten zuten askok eta, honek frogatzen omen zuen, martetarrak zeudela bertan.\nMarteko kanalen ideiak “kutsatze-efektua” izan zuen eta erraz zabaldu zen. Adibidez, Henri Joseph Anastase Perrotin astronomo frantsesak, zenbait asteroide aurkitu zituenak, adierazi zuen Nizako behatokitik gauza zoragarri bat ikusi zuela ere Marten, kontinente bat. Schiaparellik bere mapetan Libia izeneko kontinente bat marraztu zuen eta Perrotinek horrela baieztatu zuen benetakoa zela, ez ilusio bat. Beste astronomo batzuek gezurtatu bazuten ere, Perrotinen behaketek berpiztu zuten denboraldi batez ezkutuan egon zen kontinente hura. Zelan zen posible kontinentea berriz ikustea? Erantzun sinplea eman zuen Perrotinek, Libia ozeanoz inguratua zegoen eta ordura arte ez zen ikusi Marteko poloetatik ura garraiatzen zuten kanalek gainezka egin eta kontinentea urpetu zutelako.\nAstronomoek jarraitu zuten Marteren lurrazala behatu eta aztertzen. Askok ez zuten ezer ikusterik lortu, beste batzuek, ordea, marrak eta orbanak sumatzen zituzten. Bazeuden ere denetarik ikusteko gai zirenak: kanalak, lerro bikoitzak, urte-sasoiei dagozkien koloreen aldaketak (landarediaren presentzia adierazten zuelarik) edo hazi eta txikitzen ziren lakuak ere.\nXX. mendea aurrera joan ahala, aldiz, argi geratu zen guztia ilusio optiko baten ondorio zela, baina Martetik zehar ustez ura zeramaten ubide haien mitoak denbora behar izan zuen lausotzeko eta albo batean ahaztuta gelditzeko.\nUxune Martinez, (@UxuneM) Euskampus Fundazioko Kultura Zientifikoko eta Berrikuntza Unitateko Zabalkunde Zientifikorako arduraduna da eta Zientzia Kaiera blogeko editorea.\nArgitalpen-data: 2021/03/01 · Atala: Dibulgazioa\nAloysius Lilius astronomoa da gure egutegiko aita\nUrte berri on guztioi! Gaur, 2015eko egutegia estreinatu dugu. 365 egunez osatuta dagoen urte honen lehen eguna da gaurkoa. Horren […]\nZero meridianoa, Aragoren medailoiak, Paris, Bartzelona\nManu Arregi Guztiok dakigu Greenwicheko meridianoa ordutegien erreferentzia dela baina, noiztik da horrela eta zergatik? Geografian, Claudio Ptolomeo (90-168 K.o) […]\nAsteon zientzia begi-bistan #340 – Zientzia Kaiera\n7 martxoa, 2021\n[…] begira gaude denok, Marten bizitzarik egon ote den jakiteko gogoz. Ildo horri jarraiki, Uxune Martinezek azaldu digu Giovanni Virginio Schiaparelli astronomoa ospetsu bihurtu zuen lana: antza, XIX. mendean behatu […]


transformación | Bilbao International\nUna delegación de la ciudad sueca de Malmö visita Bilbao para conocer las estrategias del Ayuntamiento en Acción Social\nSuediako Malmö hiriko udal ordezkaritza bat Bilbo bisitatzen ari da, eta bertan izango da irailaren 9an eta 10ean; bisitaren helburua Bilboko Udalak gizarte ekintza arloan bideratutako estrategiak eta hirigintza eta ekonomia aldetik izandako eraldatze prozesua ezagutzea da. Suediako ordezkaritza orotara 19 arduradunek osatzen dute, eta udal administrazioko hainbat ataletakoak dira.\nInvestigadores de Corea del Sur visitan Bilbao para conocer su proceso de transformación\nKoreako ikertzaileek interes handia erakutsi dute Bilbao Metropoli 30ek eraldaketa prozesuan eginiko lanagatik eta Bilboko hiri, ekonomia, kultura eta gizarte aldaketarako egon den lankidetza publiko eta pribatuagatik. Halaber, interesgarria iruditu zaie Bilboko Udalaren eta herritarren artean industria hiri bat zerbitzu berritzaileen hiri eta mundu osoko milaka bisitari erakartzen dituen hiri bilakatzeko lortutako adostasuna. Gehiago irakurri\nUna delegación de Barranquilla recorrerá hoy los lugares y edificios emblemáticos de la renovación urbana de Bilbao\nRaúl Lacouture Barranquillako Alkatetzaren Ogasun idazkaria izango da ordezkaritza horren burua, eta gaur arratsaldean ibilbide bat egingo du, gainerako ordezkariekin batera, hiribilduaren berrikuntza-lekurik nabarmenenak eta Bilbo berriko eraikinik erakusgarrienak bisitatuz. Kolonbiako Findeter, Financiera de Desarrollo entitateak eta Bilbao Ekintzak antolatu dute bisita SPRIren lankidetzarekin, eta zenbait arkitekto ospetsuk ere parte hartuko dute. Gehiago irakurri\nBilbao expone en la India su modelo de transformación urbana\nBilbok bere eraldatze urbanoaren eredua azalduko du Asiako herrialde horretako garapen urbanoan lanean ari diren arkitekto, urbanista eta politiko talde baten aurrean, Shiv Nadar Unibertsitateak India International Centre-rekin batera antolatu duten “Urban Experiences: Bilbao & Delhi” mintegiaren barruan.\nBilbo hiriaren eraldaketak munduko beste hiri batzuen interesa pizten jarraitzen du, hiriaren garapen eredua gertutik ezagutu nahi baitute. Oraingo honetan, Argentinako Rosario eta Mar del Plata udalerrietako bi ordezkaritza zabal hiria bisitatzera etorri dira gaur, hiri berrikuntzarako ereduaren eta mugikortasun eta bide irtenbideen berri izateko, baita tokiko saltokiei eta enpresa txiki eta ertainei laguntzeko eta turismoa sustatzeko Bilboko Udalaren ekimenen berri izateko ere. Gehiago irakurri


Bizkaiko Umeen Zerbitzu Foraleko langile kopurua premiaz handitzeko eskatu dugu\n2018/12/17 :: 11:17\nHemen zaude: FEDERAZIOAK ZERBITZU PUBLIKOAK Zerbitzu Soziokomunitarioa Bizkaiko Umeen Zerbitzu Foraleko langile kopurua premiaz handitzeko eskatu dugu\n2017/10/20\tZerbitzu Soziokomunitarioa\nUda honetan GUFE-Aldundiko Sekzio Sindikalak Bizkaiko Lurralde Historikoko Batzar Nagusietan eskaera bat aurkeztu zuen Haurren Foru Zerbitzuko administrari zein teknikari postuen kopurua premiaz handitzeko. Helburu hori dela eta, datozen hilabeteetan onartu behar diren 2018ko Aurrekontu Orokorretan beharrezko kopuru ekonomikoa lotu beharra dago. Aipatu eskaera gaur azaldu eta eztabaidatu dute Bizkaiko Batzar Nagusien Eskaeretarako eta Herritarrakaz Hartu-Emonetarako Batzordean. Agerraldi horretan azken boladan zerbitzuak duen funtzionamendu eskasa salatu dute. Izan ere, horrek eragina dauka babesik gabe dauden Bizkaiko adingabeei emandako zerbitzu publikoan. Eztabaida egin bitartean, elkarretaratze bat egin dugu Batzar Nagusien kanpokaldean.\nLABek Bizkaiko Lurralde Historikoko Batzar Nagusiei Umeen Zerbitzu Foralaren lanpostu administratiboen eta teknikoen kopurua handitzeko eskatu dio, eta horretarako, datozen hilabeteetan 2018ko Aurrekontu Orokorretan beharrezkoa den partida ekonomikoa jartzea.\n2016ko Bizkaiko Aurrekontu Orokorretan zerbitzu honen beharrak islatu ziren, nahiz eta argi eta garbi modu eskasean, lanaldi partzialeko psikologo lanpostu bakarra sortuz. Horrek azken bi urteetan (2016 eta 2017) zerbitzu honek barnean duen egoera negargarria iraunarazi eta larriagotu du, eta baita Bizkaian babesik gabe dauden haurrenganako zerbitzu publikoaren gabeziak ere.\nUmeen Zerbitzuan jasotako fitxategiak tratatzeko eta kudeatzeko atzerapen kezkagarriak arrisku larriko egoerak eragiten ditu, baita babesik eza adingabekoengan, ez baitira ebazten beharrezko epeetan. Horrez gain, Umeen Babeserako Lege berriak ardura handiagoa eta eskakizun administratibo maila handiagoak eskatzen ditu eta haurren eta beren familien oinarrizko eskubideen berme handiagoa eta tratamendu hobea. Horrek guztiak fitxategiak prozesatzen dituzten profesionalen laneko gainkarga eta laneko segurtasun eza areagotzen du. IMQk berriki egindako arrisku psikosozialen ebaluazioak guzti hau egiaztatzen du.\nGUFEko Egoitza Harreraren Unitatearen lan-zamari dagokionez, Babesik Gabeko Haurrekin Esku Hartzeko Eskuliburuak 30/35 kasu aurreikusten du koordinatzaile bakoitzeko, errealitatean 50 kasu dituzte ordea. Umeak eta Nerabeak Babesteko Sistema Aldatzen Duen Lege berria ezartzearen ondorioz, lan-zama handitu egin da.\nEsparru juridiko berriaren ondoriozko aldaketa hauek guztiek ez dute Bizkaiko Foru Aldundiaren erantzun instituzionalik, Haurrentzako Plana iraungita baitauka, 2012an bukatu baitzuen. Babesik Gabe Dauden Haurrei eta Nerabeei Laguntzeko Haurrentzako III. Plana (2016-2019) ez du argirik ikusten nahiz eta lehentasunez aurre egin behar diren erronkek duten garrantzia:\n•\tHaurren Zerbitzu Foralen koordinazioa Oinarrizko Gizarte Zerbitzuekin eta zerbitzua ematen duten entitateekin araudi berria kontuan hartuz.\n•\tUmeen Zerbitzuaren kudeaketa eta antolamendua hobetzea, beharrezkoak diren giza baliabideak eta baliabide materialak gauzatuz.\n•\tEmandako zerbitzuaren kalitatea bermatzea eta mantentzea.\nBestalde, gizarte ekintzako beste zerbitzuetan enplegu publikoa handitzeko beharrak aztertzea ere eskatu du LABek.\nHala eta guztiz ere, zerbitzuaren kalitatearen galerak eta lan-zama handiak ez dira soilik Umeen Zerbitzuan gertatzen ari. Gizarte Ekintza Saileko beste unitate administratibo batzuen buruek, hala nola Ebaluazio eta Orientazio Zerbitzukoak, Zentroen Zerbitzukoak edo Prestazioen Eea Diru- Laguntzen Zerbitzukoak, azkenaldian, beren langile kopurua handitzeko segidako eskaerak egin dituzte. Aurrekonturik ez dagoenez, eskaerak bertan behera gelditu dira.\nEgoera horren aurrean, Bizkaiko Foru Aldundiak, LAB eta CCOO lan sindikatuekin batera, 2016ko uztailean idatzi zuten foru langileen lan-baldintzen hitzarmenaren/akordioaren 83.b. artikuluaren arabera, konpromisoa hartu zuen analisia eta azterketa egiteko Gizarte Ekintzako Saileko zenbait tokitan lanpostuak sortzea ahalbidetzeko.\nHitzarmena sinatu zenetik urtebete igaro ostean, aipatutako konpromisoa ez zen bete eta Araubide Juridikoaren Eta Funtzio Publikoren Zuzendaritzak 2017ko maiatzean negoziatzeko batzordean aitortu zigun, Gizarte Ekintza Sailaren menpe dauden hainbat zerbitzutan egiturazko arazo larrien iraupena, eta baita ere Gizarte Inklusioa Sustatzeko Zuzendaritzan, Enplegua, Gizarte Inklusioa eta Berdintasuna Sustatzeko Sailaren menpe dagoena.\nHori dela eta, LABetik Bizkaiko Lurralde Historikoko 2018. urteko Aurrekontu Orokorren tramitazioa eta onarpenaren aurrean zera eskatzen dugu:\n•\tPremia handiz Umeen Zerbitzuko langile kopuruaren handitzearen beharra aztertzeko txosten teknikoa prestatzea, kategoria administratibo eta teknikoetan.\n• 2018ko Bizkaiko Aurrekontuetan Umeen Zerbitzuan antzeman diren beharrezkoak diren lanpostuak barneratzea.\n•\tGizarte Ekintza Saileko gainerako zerbitzuetan langile kopurua handitzeko beharrak aztertzeko txosten teknikoa egitea, baita Gizarte Inklusioa Sustatzeko zerbitzuari dagokionez ere, 2019. eta 2020. urteko Bizkaiko Aurrekontuetan diru-hornidura aurreikusteko.


Amesten al dute androideek ardi latx elektrikoekin? #IEB15 :: berriak :: Udako Euskal Unibertsitatea\nGaur egingo da Informatikari Euskaldunen X. Bilkura UEUk eta Miramon Enpresa Digitalak antolatuta Donostiako Miramon Teknologi Elkartegian. Hamargarren edizioko gai nagusia robotika izango da, eta horrez gain, esperientziak trukatzea eta elkarlanerako espazioak sortzea dira lortu nahi diren beste helburuak. Streaming-ez jarraitzeko: http://video.i2basque.es/evento.php?e=238&i=es\nX. edizioa izaki, izenburu berezia bilatu nahi izan dute antolatzaileek: Amesten al dute androideek ardi latx elektrikoekin? Aurten Robotikaren izango da gai nagusia, beraz. Robotek, mekanikaz eta elektronikaz gain, softwarea behar dute. Gaur egun Internet bidez eta gizarte-sareak erabilita robotekin komunikatzeko aukera dago. Teknologia berriak, gaurkoak, atzokoak eta biharkoak, aurreratuenak, barneratzen dituzte.\nIkusi bilkurako egitaraua.\nHamargarren edizioa ospatzeko hainbat ekimen berezi ere jarriko dituzte martxan: â€œkamiseta dotoreak atera ditugu bilkurarako, ardi latx elektrikoa protagonista dutenak, eta edozeinek erosi ditzake www.ueu.eus web gunean 6 eurotan. Hala ere, aukera izango duzue bat eskuratzeko twitter bidez azaroaren 2tik 6ra martxan jarriko dugun lehiaketan. Bertan parte hartzeko bilkuraren izenburuari erantzuna eman behar zaio, eta erantzun guztien artean kamiseta zozketatuko dugu. Horretaz gain, ia 20 urte hauetan zehar bilkuran parte hartu dutenen oroitzapenak jaso nahi ditugu IEB2015 blogean â€.\nIZEN-EMATEA: Bilkurako matrikula doan da, baina derrigorrezkoa da izena ematea talde kopurua mugatua baitago. Informazio gehiago nahi izanez gero edota matrikula egiteko: www.ueu.eus edo www.enpresadigitala.net.


'Ixa' webserie bertikala nazioarteko jaialdietan hautatua — Gaztezulo\n'Ixa' webserie bertikala nazioarteko jaialdietan hautatua\n'Ixa' webserie bertikala nazioarteko jaialdietan hautatua GAZTEZULO eta ADM SL-ren artean egiten dugun ZUT aplikazioan estreinatu ondoren, 'IXA'-ren ibilbideak aurrera egin du websail jaialdi desberdinetan parte hartuz. Urriaren 23an Bilbon ospatu zen SeriesLand festibalean euskal websail onenaren saria eman zioten adibidez. Sariaz gain, beste hainbat jaialdietarako izendapenak jaso ditu, hala nola, Carballo InterPlay (Galizia), Euskal Zine Bilera, Die Seriale (Alemania), Asia Web Awards (Asia) eta Realist Web Fest (Errusia). https://www.gaztezulo.eus/albisteak/ixa-webserie-bertikala-nazioarteko-jaialdietan-hautatua https://www.gaztezulo.eus/albisteak/ixa-webserie-bertikala-nazioarteko-jaialdietan-hautatua/@@download/image/Rodaje_2.jpg\nGAZTEZULO eta ADM SL-ren artean egiten dugun ZUT aplikazioan estreinatu ondoren, 'IXA'-ren ibilbideak aurrera egin du websail jaialdi desberdinetan parte hartuz. Urriaren 23an Bilbon ospatu zen SeriesLand festibalean euskal websail onenaren saria eman zioten adibidez. Sariaz gain, beste hainbat jaialdietarako izendapenak jaso ditu, hala nola, Carballo InterPlay (Galizia), Euskal Zine Bilera, Die Seriale (Alemania), Asia Web Awards (Asia) eta Realist Web Fest (Errusia).\nBerri onak ospatzeko, "Bertikaletik Mundura" izeneko kanpaina sortu dute instagramean (@ixa.serieaplikazioa). Nazioarteko izendapenekin batera eta ikusle guztiek ulertu ahal izateko helburuz, atalak azpitituluekin egongo dira ikusgai aipatutako sare sozialean. Hasiera batean gazteleraz baino ez dira agertuko, baina, jaialdien datak gerturatu ahala, hizkuntza gehiago gehituko dituzte. Azaroaren 17tik aurrera kaleratuko dituzte 6 atalak, banan-banan.\nIXA, mugikorrentzat esklusiboki sortutako lehenengo web-saila da. Formatu bertikalean grabatuta dago bere osotasunean. Euskaraz eta gazteei zuzendutako ikus-entzunezko proiektuak aurrera atera ahal direla erakutsi nahian ekoiztu dena. Hainbat gai jorratzen ditu IXAk, baina denbora da atalen amua.\nLehenengo denboraldia 6 atalez osatuta dago. Bakoitza “ezleku” ezberdin batean garatzen da. Ezlekuak espazio unibertsalak dira, atenporalak, hauetan pertsonak zenbakietan bihurtzen dira eta nortasuna galtzen dute. Horregatik, atal bakoitza denbora pertzepzio ezberdin batetik azalduta dago, leku bakoitzean denborak ezberdin aurrera egiten duelako.


PAILAPE: urtarrila 2019\nJolas kooperatiboak: Urtarrilak 25\nKaixo!! Urtarrilaren 25ean jolas kooperatiboetako beste saiotxo bat osatu genuen eskolan. Oraingoan 3 jolas desberdinetan aritu ginen: Boloak gara, Diana eta Jokoz kanpo. Hemen dituzue hainbat argazki, ea zuen gustukoak diren!!!\nEgilea: Agiña ordua: 13:28 iruzkinik ez:\nAginaga Herri Txiki Infernu Handi telebista saioan\nKaixo!! Jakingo duzuenez hiruhilabete honetan kazetaritza proiektua lantzen hasi gara. Komunikabide desberdinak aztertzen gabiltzan honetan Eitb-ko Herri Txiki Infernu Handi saioan Aginagako herritarrei hainbat elkarrizketa egin zizkieten. Ikusi nahi izanez gero beheko estekan sakatu:\nKaixo!! Pasa den urtarrilaren 18an, ostirala, eskolan Danborrada ospatu genuen. Jende asko bildu zen eta eskerrak eman nahi dizkizuegu denoi. Etortzeko aukerarik izan ez bazenuten hemen dituzue egun horretako hainbat bideo:\nEgilea: Agiña ordua: 09:23 iruzkinik ez:\nHH 2-3 urteko ikasleak arrantza jolasean\nKaixo! Aurreko hiru hilabetean ura proiektua landu genuen eta berriro gogora ekarri dugu HH 2-3 urteko ikasleak arrantzan ibili baitira. Ikusi zenbat arrain arrantzatu dituzten!!!\nEgilea: Agiña ordua: 11:27 iruzkinik ez:\nKaixo! Pasa den ostiralean urtarrilak 11, jolas kooperatiboetako saio berri bat osatu genuen frontoian. Oraingoan hiru jolas desberdin egin genituen: Marrazkilariak eta ekilibristak, zinta garraiatzailea eta garraio arriskutsua. Hemen dituzue hainbat argazki:\nMarrazkilariak eta ekilibristak\nEgilea: Agiña ordua: 18:21 iruzkinik ez:\nAtzo urtarrilak 8 Ibairen urtebetetzea ospatu genuen. Zorionak eskolako ikasle, irakasle eta familia guztien partez!!!\nEgilea: Agiña ordua: 08:39 iruzkinik ez:


ELGAren urtetik urterako KPIa %3koa izan zen abuztuan. | Consumer\nELGAren urtetik urterako KPIa %3koa izan zen abuztuan.\nHileko prezioei dagokienez, %0,2 igo ziren urteko zortzigarren hilabetean\nEkonomia Lankidetza eta Garapenerako Erakundeak (ELGA) gaur iragarri duenez, Kontsumoko Prezioen Indizea (KPI) urtetik urterako %3koa izan zen abuztuan. Erakunde horrek jakinarazi zuenez, uztaileko %3,1 baino hamarren bat txikiagoa da hori.\nHileroko prezioak %0,2 igo ziren abuztuan, hau da, ekainetik uztailera bitartean baino hamarren bat gehiago. Abuztuan, berriz,% 0,1 garestitu zen eurogunean; aurreko hilabetean, berriz, proportzio berean jaitsi zen.\nELGEren arabera, energiaren prezioak %11,6 garestitu ziren urtetik urtera, aurreko hilabetean baino 2,7 puntu gutxiago. Era berean, sei hamarren gehiagorekin, igoera %2,6koa izan zen elikagaiei dagokienez. Elikagaiak eta energia kanpoan uzten badira, azpiko inflazioa deritzona, indizea %2,2 hazi zen, uztailean baino hamarren bat gehiago.\nPrezioek gora egin zuten urte batetik bestera eurogunean, %2,3, bi hamarren gutxiago. Estatu Batuetan, berriz, %3,8ko erritmoan egin zuten, hau da, aurreko hilabetean baino hiru hamarren gutxiago; Japonian, berriz, %0,9ko igoera izan zen, sei hamarren gehiago.\nabuztua IPC-eu OCDE-eu


Sony Xperia XZ1, XZ1 Compact eta XA1 Plus berriek Android 8.0 | dakarte Androidea\nSony telefono berriak Android Oreo ekartzen dutelako soilik nabarmentzen dira\nElvis bucatariu | | Sony, Android bertsioak\nSonyk ez zuen azken urteotan IFA azokaren edozein edizio falta, eta ia beti telefono mugikorrak eta argazki / bideo kamerak izan ziren arreta erdian. IFA 2017an ere, Xperia gama berriro egon zen eta aurten galdu ezin duzun funtzioarekin dator.\nSony-k modelo berriak iragarri ditu IFA 2017an Xperia XZ1 eta Xperia XZ1 Compact, baita Xperia XA1 Plu pantaila handiagoa eta bateriaren edukiera handiagoa behar dutenentzat lehen bi gailuek eskaintzen dutena baino. Horiek guztiak eskuragarri egongo dira udazken honetatik aurrera. Hala ere, tramankulu berri hauek ez dira ezer bereziekin nabarmentzen, 3D forma digitalak sortzerakoan erabil litekeen aplikazioarekin izan ezik.\nEspezifikazioei dagokienez, Xperia XZ1-ek 5.2 hazbeteko Full HD pantaila du Motion Eye sistemarekin argazkiaren eta audioaren kalitate hobea eskaintzeko, konpainiaren arabera. Era berean, hala da 3D sortzailea, Sony Mobile irtenbidea, 3D objektuak azkar eta erraz eskaneatzeko. Aplikazio honekin egin dezakezu 3D ereduak sortu errealitate areagotuko aplikazioetarako, sutsu egiten zaizun zerbait bada.\nModelo trinkoak 4.6 hazbeteko HD pantaila du, gutxi gorabehera, goiko modeloaren eta aurreko kameraren zehaztapen berberak, 120 graduko ikuspegiarekin. Bi gailuek Qualcomm Snapdragon 835 prozesadorea eta 19 megapixeleko kamera dituzte, baita 2700mAh bateriak ere bi kasuetan. Ohi bezala, telefono hauek ura eta hautsarekiko erresistentzia dute.\nLehenengoak 700 dolarreko kostua izango du Estatu Batuetan eta irailaren 17tik aurrera eskuragarri egongo da, beraz Europan 800 euro inguru kostatuko da, eta Compact modeloa berriz, urriaren 600tik aurrera 4 dolarreko salmentarekin jarriko da salgai.\nAzken lekuan, Xperia XA1 Plus 23 megapixeleko kamera, 5.5 hazbeteko Full HD pantaila eta 3430mAh bateria dituen telefono mugikorra da..\nOnena, Sony Xperia gamako telefono berriak batera iristen direla Android Oreo kutxatik at, beraz, gutxienez urtebetean ez duzu kezkatu beharko eguneratze honekin.\nArtikuluaren bide osoa: Androidea » Android gailuak » Telefono mugikorrak » Sony » Sony telefono berriak Android Oreo ekartzen dutelako soilik nabarmentzen dira


Gure Irratia | Biltxoko, euskal kultura eta euskara zabaltzeko Baionan\nBiltxoko, euskal kultura eta euskara zabaltzeko Baionan\n2021eko Agorrilaren 27a\nBiltxoko Baionan / GURE IRRATIA\nBaionako Biltxoko elkarteak lokal bat estrenatu berri du Augustin karrikan. Lagun artean sortu da gogoa leku bat izaiteko, euskara eta euskal kultura hedatzeko.\nDuela 4 urte gauzatzen hasi da eta azkenean atxeman da leku bat, lanak egin eta orai prest da ateen idekitzeko.\nPantxika Urruty elkarteko lehendakaria, eta Ibai Aguirrebarrena Mendiboure, hastapeneko sortzaile taldeko kideekin hobeki ezagutu dugu elkartea.\nZoin helburuekin sortu duten Biltxoko azaltzen dauku Ibaiek:


Arrasateko 13 parkeen inguruko informazioa Udal webgunean — Ayuntamiento de Mondragón\nArrasateko 13 parkeen inguruko informazioa Udal webgunean\nZuzenean informazioa lortu daiteke www.arrasate.eus/parkeak helbidean sartuta. Informazioa modu laburrean jasotzen duen liburuxka ere sortu da\nHamahiru parke dauzkagu gaur egun Arrasaten: batzuk historikoak dira, duela hainbat mendetatik berton dirautenak eta garaikideak ere badira, XX. eta XXI. mendeetan sortutakoak. Guztiak daude herritarroi zabalik, paseo bat emateko, eseri eta isiltasunaz gozatzeko, jolasteko…\nHistoria, artea, botanika\nParke hauetan gure herriari buruzko zenbait erreferentzia historiko, artistiko eta natural daude bizirik. Arrasate beste modu batean ezagutzeko aukera ere zabaltzen dute parkeek, eta Udal webgunean bildu dugu parke hauetako bakoitzari buruzko informazio xehea: argazki galeria bat, zuhaitzak kokatuta eta izendatuta ageri diren planoak eta Etxezarreta parkearen kasuan, zenbait bideo ere bildu dira.\nUdalak bazuen aurrez parke hauen inguruko zenbait informazio eta beharra ikusi zuen modu ordenatuan jarri eta gehiago osotzeko. Hala, Antton Zabaleta arrasatearra aritu da lan horietan lau hilabetez, Enplegu Planaren baitan egindako kontratu batekin. Anttonek bereziki historia eta arteari buruzko informazioa gehitu dio aurrez zegoenari, baita zuhaitzen ingurukoa ere hainbat parkeren kasuan. Informazio hau lortzen eta garatzen Arrasate Zientzia Elkartekoek eta Mondragon Unibertsitateak lagundu diote.\nLiburuxkan informazio laburtua\nUdalaren webgunean, esan bezala, parke bakoitzari buruzko informazio ugari dago. Era berean, “liburuxka” izenez jarrita dago gune bat. Bertan klikatuz gero, irakurri daiteke hamahiru parkeen gaineko informazioa modu laburrean eta argazki ugarirekin azaltzen duen liburuxka. Gura izanez gero, liburuxka jaitsi ere egin daiteke Udal webgunetik, gero ordenagailuan gordetzeko edo inprimatzeko.\nHorretarako, esku-orrian, parke bakoitzaren deskribapenaren amaieran, karratutxo bat ikusiko duzue. Mugikorrean QR kodea irakurtzeko aplikazioa izanez gero, karratutxoari argazki bat atera eta zuzenean web orriko informaziora joko duzue. Bestela, Udaleko web orritik sartzeko aukera ere baduzue.\nParkeei buruzko informazio orrira zuzeneko lotura http://www.arrasate.eus/parkeak


Oñatiko duatloia – Urola Triatloi Kluba\n2011, Duatloiak, Lasterketak\nPosted by admin on 2011/03/21 2016/09/19\nAsteburu honetan, Oñatiko duatloia ospatu da, distantzia motzeko duatloian Euskadiko txapelketa izan dena.\nAurten zirkuitua luzatu dute, distantzia motzeko nazio mailako ranking-ean puntuagarria izan dadin. Hala, Oñatiko kaleetatik 10 km korrika, gero 40 km bizikletan Bergara, Antzuola eta Legazpitik pasatuz eta berriz ere herriko kaleetatik 5 km korrika osatu behar zituzten parte hartzaileek.\nUrola Asirauto Plazaola triatloi taldekoen parte-hartzea ugaria izan zen berriro ere, 16 taldekide izan baitziren bertan. Azpimarratzekoa da, duatloietan euskal talde guztien artean parte hartze handienetakoa duen bat baita.\nAurrekoetan bezala, oraingoan ere, txapeldun bat izan zen taldean, Josetxo Mujikak Euskadiko Txapelketa eskuratu baitzuen beterano II mailan. Nesken artean, paper bikaina burutu zuten Gema Hernandezek (6. Euskadiko Txapelketan) eta Aintxiñe Kerejetak (9. Euskadiko Txapelketan). Mutilei dagokionez, taldeka 7. postuan sailkatu ziren.\nEuskal zirkuituko hurrengo topagunea Durangon izango da, distantzia motzeko beste duatloi bat ospatuko baita bertan.\nPrevious Post Basauri eta Isaba\nNext Post Asteburu betea gure kirolarientzat